تورکیه‌نین خاریجده وظیفه‌لی سفیرلری و خاریجی نماینده‌لیک‌لری، یئرلشدیک‌لری اؤلکه‌ده مئدیا ایله  تماسا کئچه‌رک، خالقی و دونیا توپلومونو سوریه‌ده بؤلوچو ترور تشکیلاتی ی.پ.گ/پ.ک.ک و داعشا قارشی آپاریلان باریش پیناری عملیاتینا دایر معلومات وئریر.
باریش پیناری عملیاتی ایله باغلی تورکیه‌نین 69 خاریجی نماینده‌لیگی بو چرچیوه‌ده 160 فعالیت گؤستردی.
تورکیه‌نین خاریجده وظیفه‌لی سفیر و نماینده‌لری، یئرلشدیک‌لری اؤلکه‌لرین ان تأثیرلی تلویزیون و قزئت تشکیلات‌لارینا 39 موصاحیبه وئردی.
یئرلی مطبوعاتدا 44 مقاله درج اولونوب، مطبوعات کونفرانس‌لاری، گؤروشمه‌لر و درج اولونان خبرلری ایچه‌رن 77 فعالیتده داها آپاریلیب.
تورکیه‌نین خاریجده وظیفه‌لی سفیرلری بیر طرف‌دن مطبوعات کونفرانس‌لاری کئچیره‌رک یئرلی مطبوعاتی معلوماتلاندیریب، دیگر طرف‌دن ده اولدوق‌لاری اؤلکه‌نین ان تأثیرلی تلویزیون، رادیو و قزئت‌لرینه موصاحیبه‌لر وئردی.
سفیرلرین تورکیه‌نین باریش پیناری عملیاتینی تصویر ائتدیگی مئدیا قوروم‌لاری بی.بی.سی-دن فرانس 24ه، Sky News دن فلاماند تلویزیون VRT NWS ، کانادا‌داکی CTVیه و ایتالیا‌داکی لا ایستامپا و لا رپوبلیکا قزئت‌لری ایله Rainews24 تلویزیونونا قدر اوزانیر.
دونیا توپلومونون، تورکیه‌نین باریش پیناری عملیاتینا دایر دوغرو قاوراییشا صاحب اولماسی اوچون مئدیا ایله تماس‌لارینی داوام ائتدیرن خاریجی نماینده‌لیک‌لر، عراق‌دان مکزیک‌ه، واشینگتون‌دان مومبای‌یه قدر دونیانین موختلیف یئرلرینده مطبوعات کونفرانس‌لاری کئچیریر، رسمی مقاملاری و عالیم‌لری معلوماتلاندیریر، سوسیال مئدیا پایلاشیملاری باریش پیناری عملیاتینی دانیشیر.
